projecte-aina/catalan_government_crawling huggingface dataset:
Resolució 30/2017, d'1 de febrer
Diverses qüestions que són objecte de preguntes al Govern municipal
Posteriorment a la presentació de les Reclamacions, l'Administració atén les iniciatives de les que deriven, cosa que comporta la pèrdua sobrevinguda del seu objecte i procedeix finalitzar la seva tramitació.
Pèrdua sobrevinguda de l'objecte de la reclamació.
Números d'expedient de les reclamacions: 519/2016, 528/2016, 537/2016, 542/2016 i 560/2016 (acumulades).
Sentit de la reclamació: finalització per pèrdua sobrevinguda de l'objecte de la reclamació.
L'article 57 de la Llei 39/2015, d'1 d'octubre, de procediment administratiu comú de les administracions públiques (LPAC), preveu que l'òrgan administratiu que tramita un procediment, d'ofici o a instància de part, pot acumular-lo amb altres amb els que tingui una identitat substancial o una connexió íntima.
Està clara la identitat entre les Reclamacions indicades als antecedents: les parts són les mateixes (el Grup municipal reclamant i l'Ajuntament de Barcelona) i també ho són el motiu de les Reclamacions (el fet que, a judici del Grup reclamant, no s'hauria donat resposta a les sol·licituds presentades), la seva fonamentació i, en general, les aportacions de les parts a aquest procediment i, en conseqüència, les qüestions sobre les que s'ha de pronunciar la GAIP.
A la vista dels informes municipals assenyalats a l'antecedent 6, en el moment de dictar aquesta Resolució les Reclamacions que acumula han perdut el seu objecte de forma sobrevinguda, ja que l'Ajuntament ha contestat les iniciatives de les que deriven posteriorment a la seva presentació, lliurant presumptament la informació demanada.
Sense entrar a valorar altres qüestions, procedeix finalitzar els corresponents procediments.
Sobre la base dels antecedents i fonaments jurídics exposats, el Ple de la GAIP, en la sessió d'1 de febrer de 2017, resol per unanimitat:
Resolució de 28 de gener de 2016, de finalització de la Reclamació 29/2015 amb acord de mediació
Administració: Consorci d'Educació de Barcelona
Manca de lliurament efectiu de la informació sol·licitada relativa als conceptes i imports inclosos en les despeses de matrícula d'un cicle formatiu, per al curs acadèmic 2015-2016.
Resum:: La persona reclamant té dret a conèixer la justificació legal dels conceptes econòmics incloses en les matricules a centres educatius.
La reclamació es formula després que s'hagi produït silenci en relació amb la sol·licitud i que no s'hagi atès la reclamació del lliurament efectiu de la informació realitzada a l'empara de l'articleal 35.3 LTAIPBG.
Informació econòmica, Matrícules escolars, Mediació, Lliurament efectiu de la informació,
D'acord amb els antecedents de fet i els fonaments jurídics indicats, el Ple de la GAIP, en sessió de 28 de gener de 2016, no apreciant en l'acord de mediació la concurrència d'elements contraris a l'ordenament jurídic i d'acord amb la informació que consta en l'expedient, aprova per unanimitat la següent resolució,
del 26 de gener de 2016, relatiu a la Reclamació 29/2015
La persona representant de l'Institut Ferran Tallada de Barcelona lliura la documentació que mancava de la sol·licitada per la persona reclamant, que es detalla en el següent acord.
Informació que ha de ser lliurada.
La informació es facilita en suport paper a la persona reclamant en el mateix acte de la sessió de mediació.
Per l'Administració: Per la persona reclamant:
Resolució de 21 de setembre de 2016, de finalització de la Reclamació 139/2016 per satisfacció extemporània
Text i annexes del Pla de Gestió del Patrimoni Cultural de Tarragona.
Actuacions realitzades i previstes, pressupost i terminis d'execució.
L'Administració ha facilitat l'accés a la informació sol·licitada durant la tramitació de la reclamació amb plena satisfacció de la pretensió tant pel que fa al contingut com el format de l'accés, per la qual cosa s'esdevé la pèrdua d'objecte de la reclamació i resulta procedent la finalització del procediment.
L'Administració reclamada ha facilitat l'accés a la totalitat de la informació sol·licitada durant la tramitació de la reclamació, i així ho ha confirmat la persona reclamant.
En haver-se produït, doncs, una satisfacció extemporània de la sol·licitud d'informació, s'esdevé la pèrdua d'objecte de la reclamació, motiu pel qual resulta procedent finalitzar el procediment.
Sobre la base dels antecedents i fonaments jurídics exposats, el Ple de la GAIP, en la sessió de 21 de setembre de 2016, resol per unanimitat:
Barcelona, 21 de setembre de 2016
Resolució de 30 de novembre de 2016, de finalització de les Reclamacions 381/2016 i 382/2016 (acumulades) per desistiment
Xifra econòmica recaptada durant els anys 2015 i 2016 amb les sancions imposades pel sistema "foto-vermell", desglossant la que correspon a diversos punts semafòrics.
La persona reclamant desisteix del procediment d'aquesta Reclamació.
En la segona sol·licitud, formulada en els mateixos termes, interessava les dades referides a l'any 2015.
L'article 57 de la Llei 39/2015, d'1 d'octubre, del procediment administratiu comú de les administracions públiques (LPAC) estableix que l'òrgan administratiu que iniciï o tramiti un procediment, independentment de quina hagi estat la forma de la seva iniciació, pot disposar, d'ofici o a instància de part, la seva acumulació a d'altres amb els quals guardi identitat substancial o íntima connexió, sempre que sigui el mateix òrgan qui hagi de tramitar i resoldre el procediment.
En les Reclamacions 381/2016 i 382/2016 es dóna plena coincidència en les parts, tant la reclamant com la reclamada; en el motiu de la Reclamació (la manca de resposta administrativa expressa dins del termini establert legalment); en la matèria sobre la que es demana informació (la xifra econòmica recaptada pel sistema semafòric conegut amb el nom de "foto-vermell" en dos anys consecutius) i la raó per la qual és procedent finalitzar el procediment (el desistiment de la sol·licitud).
Per tant, és procedent resoldre-les de forma acumulada.
L'article 42.6 de la Llei 19/2014, del 29 de desembre, de transparència, accés a la informació pública i bon govern (LTAIPBG), sotmet supletòriament la tramitació de les reclamacions davant de la GAIP a les normes reguladores dels recursos administratius.
En no estar regulat el desistiment en la indicada llei, resulta d'aplicació supletòria l'article 21 de l'LPAC ja citada, que estableix que, en els casos de desistiment de la sol·licitud, així com de desaparició sobrevinguda de l'objecte del procediment, la resolució consisteix en la declaració de la circumstància que concorri en cada cas, amb indicació dels fets produïts i les normes aplicables.
D'altra banda, l'article 26. e del Manual de Reclamacions de la GAIP estableix que si el procediment acaba per desistiment "hi ha de constar els antecedents i les circumstàncies que donen lloc a la finalització del procediment i les seves conseqüències".
Sobre la base dels antecedents i fonaments jurídics exposats, el Ple de la GAIP, en la sessió de 30 de novembre de 2016, resol per unanimitat:
Resolució de 26 d'octubre de 2016, de finalització de la Reclamació 147/2016 per desistiment
Diversa informació relativa a la instal·lació de terrasses de locals de pública concurrència a la via pública.
La persona reclamant manifesta expressament la seva voluntat de desistir de la seva Reclamació, i en conseqüència procedeix declarar la finalització d'aquest procediment.
L'article 87 de la Llei 30/1992, de 26 de novembre, de règim jurídic de les administracions públiques i el procediment administratiu comú, inclou el desistiment de la persona interessada entre les formes de finalització dels procediments administratius, i els articles 90 i 91 de la mateixa llei el regulen (el mateix fan, respectivament, els articles 84 i 94 de la Llei 39/2015, d'1 d'octubre, del procediment administratiu comú de les Administracions públiques).
Així mateix, l'apartat 26. e del Manual de Reclamació davant la GAIP disposa que si el procediment de Reclamació acaba amb desistiment han de constar les circumstàncies que donen lloc a la finalització del procediment i les seves conseqüències.
El relat dels antecedents posa de manifest les circumstàncies que han dut a la persona reclamant a manifestar la seva voluntat de desistir d'aquesta Reclamació.
Un cop constatada aquesta voluntat, el que procedeix és declarar la finalització del procediment, sense més conseqüències que la publicació d'aquesta Resolució al web de la GAIP, en aplicació del previst per l'article 44 LTAIPBG.
Sobre la base dels antecedents i fonaments jurídics exposats, el Ple de la GAIP, en la sessió de 26 d'octubre de 2016, resol per unanimitat:
Barcelona, 26 d'octubre de 2016
Resolució de 15 de juny de 2016, de finalització de la Reclamació 71/2016 per desistiment
Relació de les sancions imposades per la Guàrdia Urbana i que han prescrit durant uns determinats anys.
L'entitat reclamant desisteix del procediment d'aquesta Reclamació i informa de la presentació de noves sol·licituds d'informació pública amb el mateix objecte.
Ajuntament de Lleida, Sancions, Desistiment.
L'article 42.6 de la Llei 19/2014, del 29 de desembre, de transparència, accés a la informació pública i bon govern (LTAIPBG), sotmet supletòriament la tramitació de les reclamacions davant de la GAIP a les normes reguladores dels procediments administratius.
L'article 87 de la Llei 30/1992, de 26 de novembre, de Règim jurídic de les administracions públiques i del procediment administratiu comú, preveu que els procediments administratius poden finalitzar, entre altres motius, per desistiment.
L'article 26. e del Manual de Reclamacions de la GAIP estableix que si el procediment acaba per desistiment "hi ha de constar els antecedents i les circumstàncies que donen lloc a la finalització del procediment i les seves conseqüències".
Sobre la base dels antecedents i fonaments jurídics exposats, el Ple de la GAIP, en la sessió de 15 de juny de 2016, resol per unanimitat declarar la finalització de la Reclamació 71/2016 per desistiment i disposar la publicació d'aquesta resolució al web de la GAIP.
Resolució de 7 de juny de 2016, de finalització de la Reclamació 37/2016 per desistiment
Obligacions reconegudes per la Diputació de Girona a favor d'una empresa durant el període 2005-2015.
La persona reclamant desisteix de la reclamació presentada davant la GAIP en haver-li lliurat la Diputació la documentació que reclamava.
Resolució 50/2017, de 15 de febrer
Administración: Servei Català de la Salut (CatSalut)
Accés per un licitador a determinats documents integrants de l'expedient de contractació abans de la seva adjudicació.
L'empresa reclamant desisteix de la reclamació presentada davant la GAIP en haver desistit l'òrgan de contractació del procediment de contractació que aquella té per objecte.
Núm. d'expedient de la reclamació: 496/2016.
Sentit de la resolució: Finalització per desistiment de l'empresa reclamant.
Pel que fa a la forma d'accés, es considera suficient amb poder examinar l'expedient presencialment, atès que l'empresa reclamant " no desea causar trastorno ni perturbación alguna a ese órgano de contratación ".
Com s'ha assenyalat a l'antecedent 13, l'empresa reclamant ha manifestat la seva voluntat de desistir de la reclamació un cop ha tingut coneixement de la decisió del director del CatSalut de desistir del procediment de contractació al qual es refereixen la sol·licitud d'accés i la posterior reclamació.
La decisió del director del CatSalut s'adopta sobre la base de l'article 155 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, i comportarà que s'iniciï un nou procediment de contractació, amb unes condicions diverses, segons ha anunciat públicament el propi CatSalut.
El desistiment no comporta la renúncia al dret en qüestió (article 94.1 LPAC), i l'empresa reclamant podria tornar a reclamar davant aquesta Comissió en el cas hipotètic que la resolució del director del CatSalut fos impugnada i anul·lada i calgués continuar amb el procediment de contractació.
Si això succeís, l'empresa reclamant hauria de tornar a demanar abans l'accés a l'expedient al CatSalut, i l'òrgan de contractació l'hauria de resoldre tenint en compte els criteris establerts per aquesta Comissió en la seva Resolució 21/2017, d'1 de febrer, sobre una reclamació molt similar a aquesta (la Reclamació 176/2016) presentada amb anterioritat per un altre dels licitadors que han participat en aquest mateix procediment de contractació, i que ha estat dictada pocs dies abans que el CatSalut hagi decidit desistir del procediment.
En haver-se produït el desistiment de l'empresa reclamant, correspon declarar la finalització del procediment de reclamació, en virtut dels articles 21.1, 84.1 i 94 LPAC, l'article 42.6 de la Llei 19/2014, del 29 de desembre, de transparència, accés a la informació pública i bon govern (LTAIPBG) i l'apartat 26.e del Manual de reclamació de la GAIP.
Sobre la base dels antecedents i fonaments jurídics exposats, el Ple de la GAIP, en la sessió de 15 de febrer de 2017, resol per unanimitat:
Barcelona, 15 de febrer de 2017
Resolució de 13 d'octubre de 2016, de finalització de la Reclamació 169/2016 per satisfacció extemporània.
Administració: Ajuntament de Rubí
Informe en què es fonamenta el cessament d'una persona en unes determinades tasques, i l'informe que proposa deixar sense efecte l'adscripció provisional d'aquesta persona.
L'Ajuntament ha comunicat la informació sol·licitada durant la tramitació de la reclamació, la qual cosa comporta la pèrdua d'objecte de la reclamació i esdevé procedent la finalització del procediment.
L'Administració reclamada rau dins l'àmbit d'aplicació de l'LTAIPBG i, per tant està obligada a facilitar l'accés a la informació pública de què disposi, i de conformitat amb els articles 72 i ss LTAIPBG, la GAIP és competent per atendre les reclamacions que s'adrecin contra ella en matèria d'accés a informació pública.
L'objecte de la reclamació és informació pública, de conformitat amb la definició que en fa l'article 2.b) LTAIP.
La reclamació reuneix els requisits establerts per l'LTAIPBG i pels Manuals aprovats per la GAIP i per tant, és admissible a tràmit.
L'Administració ha satisfet extemporàniament i durant la tramitació de la reclamació la informació que constituïa l'objecte de l'accés reclamat.
Amb aquest lliurament, queda satisfeta la pretensió i per tant, la reclamació perd el seu objecte, resultat procedent davant d'això donar per finalitzat el procediment, sense pronunciament de La GAIP sobre el fons.
Sobre la base dels antecedents i fonaments jurídics exposats, el Ple de la GAIP, en la sessió de 13 d'octubre de 2016, resol per unanimitat:
Resolució 257/2018, de 21 de setembre
Administració: Ajuntament de Martorell
Quantitat per any percebuda per cada grup polític i copia o justificant de cada portaveu de grup polític conforme ha percebut la quantitat anual assignada.
S'ha de desestimar la reclamació per manca d'objecte, ja que la sol·licitud havia estat estimada i satisfeta amb caràcter previ al procediment de reclamació, i no es pot considerar objecte d'accés aquella informació inexistent a mans de l'Administració amb caràcter previ a la sol·licitud.
Reclamació contra lliurament parcial.
Número d'expedient de la Reclamació: 217/2018
Sentit de la Resolució: Desestimació.
La reclamació reuneix els requisits formals establerts per l'LTAIPBG i per l'RGAIP i, per tant, és admissible a tràmit.
L'Ajuntament havia lliurat la informació amb caràcter previ a la formulació de la reclamació.
L'escrit de reclamació afirma que el lliurament ha estat parcial o incomplet, sense major concreció, segurament pel fet que no inclou els justificants de recepció de les subvencions per part dels portaveus.
El cert és que queda justificat per part de l'Ajuntament que no disposa d'aquesta informació, ja que les subvencions es formalitzen per transferència bancària.
Això comporta que no es pot estimar la petició d'aquesta informació, per ser inexistent, tal i com ja es va establir en el FJ2 de la Resolució 212/2018, de 30 de juliol, en relació amb aquest mateix objecte i amb motiu d'una reclamació presentada per la mateixa part reclamant.
Considerant l'exposat, s'ha de desestimar la reclamació per manca d'objecte, ja que la sol·licitud havia estat estimada i satisfeta amb caràcter previ al procediment de reclamació, i no es pot considerar objecte d'accés aquella informació inexistent a mans de l'Administració amb caràcter previ a la sol·licitud.
Sobre la base dels antecedents i fonaments jurídics exposats, el Ple de la GAIP, en la sessió de 21 de setembre de 2018, resol per unanimitat:
Resolució de 18 de febrer de 2016, de finalització de la Reclamació 2/2016
Administració: Ajuntament de Vilanova i la Geltrú
Manca de lliurament de la informació relativa a la relació dels carrers i espais públics del municipi considerats zona residencial o carrer residencial, la data de l'acord que els va qualificar dins d'aquesta categoria i tipus de senyal emprat per indicar-la.
La persona reclamant comunica la recepció de la informació que va ser objecte de la reclamació presentada davant la GAIP en haver-la obtingut de forma extemporània directament de l'Ajuntament de Vilanova i la Geltrú, quan ja havia estat admesa a tràmit la seva reclamació.
Ajuntament, Informació urbanística, Satisfacció extemporània de l'objecte de la reclamació formulada,
Sobre la base dels antecedents i fonaments jurídics exposats, el Ple de la GAIP, en la sessió de 18 de febrer de 2016, resol per unanimitat:
Barcelona, 18 de febrer de 2016
Resolució de 21 de juliol de 2016, de finalització de les Reclamacions 66/2016 i 67/2016 (acumulades)
Actes de diverses reunions de la Mesa General de Negociació i informes tècnics de contractacions de personal.
Si hi ha identitat de les parts, de l'objecte, del motiu de la Reclamació i de les raons per les que finalitza el procediment, procedeix acumular les Reclamacions.
Si l'Administració lliura a la persona reclamant la informació sol·licitada mentre es tramita la Reclamació, aquesta perd el seu objecte i procedeix finalitzar el procediment per estimació extemporània de la sol·licitud d'informació objecte de la Reclamació.
Ajuntament, Acumulació, Estimació extemporània, Finalització de la Reclamació, Personal,
Així mateix, el 15 de març de 2016 l'entitat reclamant demana a l'Ajuntament de Rubí la declaració de nul·litat o, en el seu defecte, l'anul·lació de dotze Decrets del Regidor delegat (números 2015003830, 2015003907, 2015003908, 2015003972, 2015004110, 2015004111, 2015004117, 2015004494, 2015004509, 2015004510, 2015004490, 2015004514), que resolen la contractació de deu empleats laborals i dos nomenaments de funcionaris interins.
En el mateix escrit, i en qualitat d'altressí, l'entitat reclamant demana la informació següent: "còpia de tots els informes tècnics d'aquestes dotze contractacions, així com també tots aquells informes o advertències que hagin pogut estar emesos des de la Secretaria General o/i Intervenció Municipal".
L'article 73 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJPAC), preveu que l'òrgan administratiu que tramita un procediment pot acumular-lo amb altres amb els que tingui una identitat substancial o una connexió íntima.
Està clara la identitat entre les Reclamacions 66 i 67/2016: les parts són les mateixes, també ho és el motiu de la Reclamació (la manca de resposta administrativa expressa dins del termini establert legalment), la matèria sobre la que es demana informació i les raons per les que procedeix finalitzar el procediment (l'estimació extemporània de la sol·licitud d'informació, amb la consegüent pèrdua d'objecte de la Reclamació).
El fet que l'Administració reclamada lliuri la informació sol·licitada un cop vençut el termini legal per fer-ho es pot qualificar com una satisfacció extemporània de la sol·licitud d'informació.
I si aquest fet té lloc mentre són oberts els procediments de reclamació en relació amb les mateixes informacions, les Reclamacions perden el seu objecte, especialment si consta, com en aquests casos, la satisfacció de la persona reclamant, i procedeix finalitzar-les sense necessitat de cap pronunciament de la GAIP sobre els drets i deures en joc o sobre l'execució de les Resolucions.
Sobre la base dels antecedents i fonaments jurídics exposats, el Ple de la GAIP, en la sessió de 21 de juliol de 2016 resol per unanimitat:
Resolució 20/2017, de 23 de gener
Diverses qüestions relacionades amb desnonaments i amb una agressió a informadors de Barcelona Televisió.
L'Ajuntament ja hauria donat la informació sol·licitada i en conseqüència la persona reclamant retira les Reclamacions.
Expedient Reclamació: 544/2016, 545/2016 i 552/2016 (acumulats)
Sentit de la resolució: Finalització per desistiment.
Està clara la identitat entre les Reclamacions 544/2016, 545/2016 i 552/2016: les parts són les mateixes (la persona reclamant i l'Ajuntament de Barcelona) i també ho són el motiu de les Reclamacions (el fet que, a judici de la persona reclamant, no s'hauria proporcionat la informació demanada) i la seva fonamentació i, en conseqüència, les qüestions sobre les que s'ha de pronunciar la GAIP.
L'article 94 LPAC preveu que les persones interessades poden desistir de les seves sol·licituds i renunciar als seus drets, i que en aquests supòsits l'Administració ha de declarar conclòs el procediment, llevat que hi concorrin terceres persones afectades.
La retirada de les Reclamacions manifestada per la persona reclamant (antecedent 3) implica que desisteix d'aquest procediment i en conseqüència procedeix que la GAIP declari la seva finalització, ja que no consta l'existència de terceres persones amb interessos que puguin resultar perjudicats per aquesta decisió.
Sobre la base dels antecedents i fonaments jurídics exposats, el Ple de la GAIP, en la sessió de 23 de gener de 2017, resol per unanimitat:
Resolució de 17 de novembre de 2016, d'inadmissió de la Reclamació 286/2016
Informació relativa a la contractació d'un despatx d'advocats per a la defensa i l'assistència jurídica de l'Ajuntament.
Segons es desprèn dels antecedents, la persona reclamant va considerar estimada la seva sol·licitud per silenci administratiu, al no haver estat objecte de resolució expressa en el termini d'un mes que estableix l'article 33 de la Llei 19/2014, del 29 de desembre, de transparència, accés a la informació pública i bon govern (LTAIPBG), i va demanar a l'Ajuntament que li facilités l'accés efectiu a la informació sol·licitada, a l'empara de l'article 35.3 LTAIPBG.
Segons aquest mateix article 35.3 LTAIPBG, quan el sol·licitant demana l'accés efectiu a la informació, en considerar que la sol·licitud inicial ha estat estimada per silenci administratiu positiu, l'Administració disposa de trenta dies per fer efectiu aquest accés.
Aquest nou termini de trenta dies, previst a l'article 36.1 LTAIPBG (al qual remet l'article 35.3), comença computar-se en el moment en què el sol·licitant invoca el silenci positiu i demana l'accés efectiu a la informació, fet que en el cas objecte d'aquesta reclamació es va produir el 13 de setembre de 2016.
Tenint en compte que el termini de trenta dies és de dies hàbils, no naturals (en els terminis fixats en dies s'entén que aquests són hàbils, llevat que s'indiqui el contrari: article 48.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, aplicable a aquest procediment per raons temporals; i, en el mateix sentit, article 30.2 de la vigent Llei 39/2015, d'1 d'octubre, del procediment administratiu comú de les administracions públiques), al presentar-se la reclamació (el 17 d'octubre de 2016) encara no ha transcorregut, de manera que aquesta s'ha de considerar prematura.
La reclamació es podrà presentar de nou si, un cop transcorregut l'esmentat termini de trenta dies, l'Ajuntament segueix sense donar accés efectiu a la informació sol·licitada.
Sobre la base dels antecedents i fonaments jurídics exposats, el Ple de la GAIP, en la sessió de 17 de novembre de 2016, resol per unanimitat: